《岩栖仙人歌》
元代·郑元祐

彼仙之人，与神为谋。舒啸烟霞，放浪林丘。以六合为指掌，以千岁为春秋。

瞪霄汉之空碧，渺白云之孤游。疏星向曙目光炯，赪玉映雪肌肤柔。

方骑阆风谒绛阙，又采瑶草过沧洲。仙之人兮欲擅一壑美，匪迟徊兮此淹留。

傍置素琴不复鼓，得非与世方同忧？龙蟠青藜杖，花落绿绮裘。

岸巾不挂壁，翠发风飕飕。正研思虑探道奥，金匮石室非难紬。

想应误骑斑龙堕谪籍，于以辅相圣主福齐州。颠崖苍生性命悬一缕，可但独乐身夷犹。

仙之人兮须为谢安石，莫学王子猷。谢公廊庙上王郎，涧之幽穷而成仙。

达卿相君家，子房出处真其俦。功成拂衣江海去，笛声尚殷岳阳楼。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。